Na temelju članka 26. stavka 3. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17, 151/22), članka 11. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (Narodne novine broj 37/23) te članka 46. Statuta Općine Šodolovci (Službeni glasnik Općine Šodolovci broj 2/21) Općinski načelnik Općine Šodolovci, dana e donosi

**ODLUKU**

**o pokretanju postupka izrade Provedbenog programa Općine Šodolovci**

**za razdoblje 2021.- 2025. godine**

Članak 1.

Ovom Odlukom pokreće se postupak izrade Provedbenog programa Općine Šodolovci za razdoblje od 2025. do 2029. godine (u daljnjem tekstu: Provedbeni program).

Članak 2.

Provedbeni program je kratkoročni akt strateškog planiranja od značaja za Općinu Šodolovci kojim se opisuju prioritetne mjere i aktivnosti za postizanje posebnih ciljeva neophodnih za daljnji razvoj Općine Šodolovci te povezivanje s hijerarhijski višim aktima strateškog planiranja, Planom razvoja Osječko-baranjske županije i Nacionalne razvojne strategije Republike Hrvatske do 2030. godine kao i poveznica s proračunom Općine Šodolovci.

Članak 3.

Provedbeni program bit će usmjeren na definiranje osnovnih polazišta daljnjeg uravnoteženog razvoja Općine Šodolovci utemeljenog na održivom i učinkovitom korištenju raspoloživih resursa, sukladno načelu partnerstva i suradnje te ostalim temeljnim načelima politike lokalnog razvoja.

Članak 4.

Provedbeni program će se revidirati prema potrebi na godišnjoj razini.

Članak 5.

O ovoj Odluci obavijestit će se javnost sukladno odredbama Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17 i 151/22), objavom na službenim stranicama Općine Šodolovci.

Po izradi, Provedbeni program bit će objavljen na službenim stranicama Općine Šodolovci te u Službenom glasniku Općine Šodolovci.

Članak 6.

Ova Odluka stupa na snagu danom donošenja, a objaviti će se u „Službenom glasniku Općine Šodolovci“.

KLASA: 300-01/25-01/2

URBROJ: 2158-36-02-25-1

Šodolovci, 22. kolovoza 2025.

Općinski načelnik:

Dragan Zorić